CELEX: 32015D1208(01)
Language: fi
Date: 2015-12-04 00:00:00
Title: Komission täytäntöönpanopäätös, annettu 4 päivänä joulukuuta 2015, Euroopan parlamentin ja neuvoston asetuksen (EU) N:o 1308/2013 94 artiklan 1 kohdan d alakohdassa tarkoitetun yhtenäisen asiakirjan sekä tuote-eritelmän julkaisutietojen julkaisemisesta Euroopan unionin virallisessa lehdessä erään viinialan nimityksen osalta (Dons (SAN))

8.12.2015   
            
            
               FI
            
            
               Euroopan unionin virallinen lehti
            
            
               C 407/4
            
         KOMISSION TÄYTÄNTÖÖNPANOPÄÄTÖS,
   annettu 4 päivänä joulukuuta 2015,
   Euroopan parlamentin ja neuvoston asetuksen (EU) N:o 1308/2013 94 artiklan 1 kohdan d alakohdassa tarkoitetun yhtenäisen asiakirjan sekä tuote-eritelmän julkaisutietojen julkaisemisesta Euroopan unionin virallisessa lehdessä erään viinialan nimityksen osalta
   (Dons (SAN))
   (2015/C 407/06)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 97 artiklan 3 kohdan,
   sekä katsoo seuraavaa:
   
               (1)
            
            
               Tanska on hakenut nimityksen ”Dons” suojelua alkuperänimitysten ja maantieteellisten merkintöjen suojaamista viinialalla koskevien asetuksen (EU) N:o 1308/2013 säännösten mukaisesti. Komissio on tutkinut Tanskan hakemuksen mainitun asetuksen 97 artiklan 2 kohdan mukaisesti.
            
         
               (2)
            
            
               Asetuksen (EU) N:o 1308/2013 93–96 artiklassa, 97 artiklan 1 kohdassa ja 100–102 artiklassa vahvistettuja edellytyksiä on noudatettu.
            
         
               (3)
            
            
               Jotta mahdollistettaisiin vastaväitteiden esittäminen asetuksen (EU) N:o 1308/2013 98 artiklan mukaisesti, Euroopan unionin virallisessa lehdessä olisi julkaistava nimityksestä ”Dons” mainitun asetuksen 94 artiklan 1 kohdan d alakohdassa tarkoitettu yhtenäinen asiakirja sekä nimityksen suojaa koskevan hakemuksen kansallisen tarkastelumenettelyn aikana julkaistun tuote-eritelmän viitetiedot,
            
         ON PÄÄTTÄNYT SEURAAVAA:
   Ainoa artikla
   Tämän päätöksen liitteessä esitetään nimityksen ”Dons” (SAN) asetuksen (EU) N:o 1308/2013 94 artiklan 1 kohdan d alakohdassa tarkoitettu yhtenäinen asiakirja sekä tuote-eritelmän julkaisutiedot.
   Asetuksen (EU) N:o 1308/2013 98 artiklan mukaisesti tämän päätöksen julkaiseminen antaa oikeuden vastustaa tämän artiklan ensimmäisessä kohdassa täsmennetyn nimityksen suojaamista kahden kuukauden kuluessa päätöksen julkaisupäivästä.
   
      Tehty Brysselissä 4 päivänä joulukuuta 2015.
      
         
            Komission puolesta
         
         Phil HOGAN
         
            Komission jäsen
         
      
   
   
      (1)  EUVL L 347, 20.12.2013, s. 671.
   
      LIITE
      
         YHTENÄINEN ASIAKIRJA
      
      1.   Rekisteröitävä nimi / Rekisteröitävät nimet
      
      Dons
      2.   Maantieteellisen merkinnän tyyppi
      
      SAN – suojattu alkuperänimitys
      3.   Rypäletuotteiden luokat
      
      
               
                  5.
               
               
                  Laatukuohuviini
               
            4.   Viinin / Viinien kuvaus
      
      Analyyttiset vaatimukset
      Dons – hyväksymiskriteerit
      —   Omenahappopitoisuus: < 0,3 g/l
      —   Hiilidioksidipitoisuus: > 4 baarin ylipaine 20 °C:ssa
      —   Jäännössokeripitoisuus: < 25 g/l
      Aistinvaraisesti Dons-laatukuohuviinille on tunnusomaista erityisen ”kirkas” hapokkuus. Kuohuviinit ovat keveitä ja elegantteja, ja niitä hallitsevat raikkaat hapot. Happojen raikkaus johtuu alkuperäisen korkean omenahappopitoisuuden muuttumisesta maitohappoisuudeksi. Tuoksussa on aavistus sitrusta/limettiä/mustaseljaa ja luonteenomaista paahteisuutta. Pitkä jälkimaku päättyy hapokkuuden vivahteeseen.
      Ulkonäöltään kuohuviini on läpinäkyvää, ja sen värisävyt vaihtelevat valkoisesta pinkkiin, roseehen ja vaaleanpunaiseen. Kuplat ovat hienoja, pieniä ja pitkäikäisiä.
      
                  Yleiset analyyttiset ominaisuudet
               
            
                  Kokonaisalkoholipitoisuus enintään (til-%)
               
               
                   
               
            
                  Kokonaisalkoholipitoisuus vähintään (til-%)
               
               
                  10,0
               
            
                  Vähimmäishappopitoisuus
               
               
                  4,5 g/l viinihappona ilmaistuna
               
            
                  Haihtuvien happojen pitoisuus enintään (milliekvivalenttia/litra)
               
               
                  16,66
               
            
                  Kokonaisrikkidioksidipitoisuus enintään (mg/litra)
               
               
                  150
               
            5.   Viininvalmistustavat
      
      a)   Olennaiset viininvalmistusmenetelmät
      
      
         Rypäleiden puristaminen
      
      Erityiset viininvalmistusmenetelmät
      Puristusmenetelmänä käytetään kokonaisten rypäleterttujen puristamista varovaisesti enintään 1,6 baarin paineessa.
      
         Sadonkorjuu, lajittelu ja puristaminen
      
      Viljelytekniikat
      Rypäleet on poimittava käsin ennen kuin ne ovat fysiologisesti täysin kypsiä, jotta happopitoisuus, erityisesti omenahappopitoisuus, säilyy korkeana.
      Rypäletertut on lajiteltava käsin erityisohjeita noudattaen.
      
         Käyminen
      
      Erityinen viininvalmistusmenetelmä
      Viinistä saadaan kuohuvaa pullossa tapahtuvan toisen alkoholikäymisen avulla. Cuvéen kokonaisalkoholipitoisuus pääkäymisen jälkeen on vähintään 9 %.
      Ennen jälkikäymistä cuvéelle tapahtuu malolaktinen käyminen.
      Tuotantoprosessi, vanhentaminen mukaan lukien, on vähintään yhdeksän kuukauden pituinen käymisen alkamisesta laskettuna.
      Käymisellä on tarkoitus saada aikaan cuvéen jälkikäyminen, ja cuvéen on oltava sakan päällä pullon sisällä vähintään 180 päivää.
      Pullokäymisen jälkeen tuote erotetaan sakasta jäädyttämällä sakka ja poistamalla se.
      b)   Enimmäistuotokset
      
      5 000 kg rypäleitä/ha
      6.   Rajattu alue
      
      Määritetty alue: Donsin kaupunki lähellä Koldingia Tanskassa, tarkemmin sanottuna sulamisvesien synnyttämistä sora- ja hiekkakerrostumista muodostuva tunnelilaakso Dons Byn maarekisteripiirissä Almindissa. Dons Byn maarekisteripiiri, jonka pinta-ala on 853 hehtaaria, on ollut selvästi merkittynä viljelylohkokarttoihin vuodesta 1821 alkaen.
      Viinitarhat sijaitsevat 25–60 metrin korkeudella. Meri on lähellä, sillä Koldingin vuono sijaitsee noin 7 kilometrin päässä.
      7.   Pääasialliset viininvalmistuksessa käytettävät rypälelajikkeet
      
      
                   
               
               
                  Zalas Perle
               
            
                   
               
               
                  Cabernet Cortis
               
            
                   
               
               
                  Orion
               
            
                   
               
               
                  Madeleine Angevine
               
            
                   
               
               
                  Solaris
               
            
                   
               
               
                  Rondo
               
            
                   
               
               
                  Regent
               
            
                   
               
               
                  Pinot Noir
               
            8.   Yhteyden / Yhteyksien kuvaus
      
      Viinitarhat sijaitsevat 25–60 metrin korkeudella Donsin kaupungin ympäristössä, noin 7 kilometriä mereltä. Alue on jääkauden synnyttämä tunnelilaakso. Jään sulaminen muodosti kattilamaisia muodostelmia, jolloin syntyi järviä mäkisine rinteineen ja hiekkakerrostumille muodostui vähäravinteisia nummia.
      Analyyttiset parametrit poikkeavat klassisten kuohuviinien parametreista siltä osin, että pohjoiset kasvuolosuhteet johtavat korkeampaan maitohappopitoisuuteen.
      Kuohuviinin profiili, erityisesti hapokkuusprofiili, johtuu alueen maantieteellisistä ominaisuuksista ja maaperästä sekä suhteellisen karaistuneiden lajikkeiden käytöstä. Maaperälle on ominaista vähäravinteinen kerrostumasora ja syvät hiekkakerrostumat huomattavasti pohjavesikerrostumien yläpuolella, minkä vuoksi juurakko kasvaa isoksi.
      9.   Olennaiset lisäedellytykset
      
      
         Tuotantomenetelmä
      
      
         Oikeudellinen kehys:
      
      EU:n lainsäädäntö
      
         Lisäedellytyksen tyyppi:
      
      Merkintöjä koskevat lisäsäännökset
      
         Edellytyksen kuvaus:
      
      Viittaus tuotantomenetelmään: Kun otetaan huomioon sakan päällä käymisen kesto, etiketissä on oltava perustellusti ilmaisu ”pullossa käytetty” / ”pullossa käynyt” tai ”käynyt pullossa perinteisen menetelmän mukaisesti”.
      
         EU-tunnus
      
      
         Oikeudellinen kehys:
      
      EU:n lainsäädäntö
      
         Lisäedellytyksen tyyppi:
      
      Merkintöjä koskevat lisäsäännökset
      
         Edellytyksen kuvaus:
      
      EU:n tunnuksen käyttö: ”Suojattu alkuperänimitys” ja EU:n tunnus/logo.
      
         Viininvalmistuksessa käytettävä rypälelajike
      
      
         Oikeudellinen kehys:
      
      EU:n lainsäädäntö
      
         Lisäedellytyksen tyyppi:
      
      Merkintöjä koskevat lisäsäännökset
      
         Edellytyksen kuvaus:
      
      Viiniköynnöslajike: Etiketissä on mainittava, mistä rypälelajikkeesta tuote on valmistettu, jos on käytetty vain yhtä lajiketta. Jos tuote on valmistettu useamman eritelmän piiriin kuuluvan rypälelajikkeen cuvéesta, tuottaja voi valita, mainitseeko hän kaikki lajikkeet alenevassa järjestyksessä vai jättääkö hän ne mainitsematta etiketissä.
      
         Satovuoden merkitseminen
      
      
         Oikeudellinen kehys:
      
      EU:n lainsäädäntö
      
         Lisäedellytyksen tyyppi:
      
      Merkintöjä koskevat lisäsäännökset
      
         Edellytyksen kuvaus:
      
      Satovuosi: Satovuosi on mainittava etiketissä, jos kuohuviini on tuotettu yhden ainoan satokauden rypäleistä. Jos viini tuotetaan useamman viinivuoden cuvéesta, satovuotta ei tarvitse mainita.
      
         Pullottaminen
      
      
         Oikeudellinen kehys:
      
      EU:n lainsäädäntö
      
         Lisäedellytyksen tyyppi:
      
      Pakkaaminen rajatulla maantieteellisellä alueella
      
         Edellytyksen kuvaus:
      
      Pullottaminen:
      Eritelmän c jakson mukaan tuote on viljeltävä, valmistettava ja pullotettava määritellyllä alueella, sillä tämä on osoittautunut tuotteen erityislaadun edellytykseksi. Kuljettaminen alueen ulkopuolelle voisi lisäksi vaikuttaa varastointiin, sakanpoistoon ja vanhentamiseen liittyviin erityisiin tuotantomenetelmiin, ja laatu voisi heiketä ilman, että viininvalmistaja voisi asiaan vaikuttaa. Hakemuksen kattaman alueen naapurialueilla ei tuoteta viiniä.
      
         Linkki eritelmään
      
      http://www.foedevarestyrelsen.dk/SiteCollectionDocuments/Kemi%20og%20foedevarekvalitet/Varestandarder-handelsnormer-kvalitet/Produktspecifikation%20Dons%20rev%20nov%202014%20(2).pdf